Diari Oficial de la Generalitat Valenciana


Sumari del DOGV 3968, del 28-03-2001 (2001/2113)

ORDRE de 9 de febrer de 2001, de la Conselleria de Cultura i Educació, per la qual es concedeix una ajuda els estudiants que han obtingut Premi Extraordinari de Batxillerat LOGSE corresponent al curs 1999-2000.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3968

Data del DOGV
:   28-03-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/2113


Organisme emissor
:   Conselleria de Cultura i Educació

Tipus de document
:   Ordre

ORDRE de 9 de febrer de 2001, de la Conselleria de Cultura i Educació, per la qual es concedeix una ajuda els estudiants que han obtingut Premi Extraordinari de Batxillerat LOGSE corresponent al curs 1999-2000. [2001/X2113]
  
L'ordre de 20 de setembre de 2000, de la Conselleria de Cultura i Educació (DOGV de 6 d'octubre de 2000), va convocar per a la Comunitat Valenciana els Premis Extraordinaris de les modalitats de Batxillerat, regulat per la Llei Orgànica 1/1990, de 3 d'octubre, d'Ordenació del Sistema Educatiu, corresponents al curs 1999-2000.
  
Realitzades les proves corresponents d'acord amb les instruccions contingudes en l'ordre citada anteriorment i publicada la relació d'estudiants que han obtingut Premi Extraordinari per mitjà de la Resolució de 28 de novembre de 2000 de la Direcció General d'Ordenació i Innovació Educativa i Política Lingüística (DOGV de 2 de gener de 2001), i desitjant distingir els estudiants que han realitzat amb major brillantor els seus estudis de Batxillerat LOGSE, la Llei 12/2000, de 28 de desembre de 2000 (DOGV de 29 de desembre), de Pressupostos de la Generalitat Valenciana per a l'any 2001, contempla en la línia T3149000 la subvenció de dos milions de pessetes, 12027,24 euros per als estudiants que han obtingut Premi Extraordinari de Batxillerat LOGSE.
  
Per tot això i fent ús de les atribucions que tinc conferides
  
ORDENE
  
Primer
  
L'import global màxim destinat als Premis Extraordinaris de Batxillerat LOGSE de la Comunitat Valenciana corresponents al curs acadèmic 1999-2000 ascendeix a la quantitat de dos milions de pessetes, 12790,24 euros. El pagament de la present subvenció es farà a càrrec de l'aplicació pressupostària 91.21.329.77 línia de subvenció T3149000 del Pressupost de la Generalitat Valenciana per a l'exercici 2001.
  
Segon
  
Cada un dels estudiants que han obtingut el Premi Extraordinari de Batxillerat LOGSE corresponent al curs 1999-2000 rebran una ajuda de cinquanta mil pessetes, 300,51 euros.
  
Tercer
  
Tenen dret a percebre esta ajuda els estudiants mencionats en la Resolució de 28 de novembre de 2000, de la Direcció General d'Ordenació i Innovació Educativa i Política Lingüística, per la qual s'adjudiquen 8 Premis Extraordinaris de Batxillerat LOGSE.
  
Quart
  
La present Ordre entrarà en vigor l'endemà de la publicació en el Diari Oficial de la Generalitat Valenciana.
  
De conformitat amb allò que s'ha establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10,14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament en reposició, o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació, en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.
  
València, 9 de febrer de 2001
  
El conseller de Cultura i Educació,